`ንግስነት ስዑዲ ዓረብ ንሓዲሽ ቕዋም ሰኔት ኣሜሪካ ይኹንኖ` ኢሉ እቲ ብመንገዲ ወግዓዊ ሳውዲ ፕረስ ኤጀንሲ ዝተቓለሐ መግለጺ ሚኒስትሪ ጉዳያት ወጻኢ። እቲ ኣቕዋም ናይ`ቲ ሰኔት `ሓቅነት ኣብ ዘይብሎም ጠቐነታት ዝተመርኮሰ`ዩ፡ ስዑዲ ዓረብ ድማ ዝኾነ ይኹን ኢድ ኣእታውነት ኣብ ውሽጣዊ ጉዳያታ ፈጺማ ከም ትኹንኖ ተረጋግጽ` ኢሉ`ቲ መግለጺ። ኣሜሪካ ዛጊት ነቲ ናይ ሱዕዲ ዓረብ መግለጺ ወግዓዊ ምላሽ ኣይሃበትሉን። ኣባል ባይቶ ኣሜሪካ፡ ንወራሲ ዓራት ስዑድያ "ጽሉል" ኢሉዎ ብሰንኪ ኲናት የመን ንስዑድያ ዝግበር ሓገዝ ደው ክብል እማመ ቀሪቡ ስዑዲ ጥርጡራት ቅትለት ካሾጊ ኣሕሊፋ ከም ዘይትህብ ኣፍሊጣ ሰኔት ኣሜሪካ ሰራዊት ኣሜሪካ ካብቲ ናይ ኲናት ዞባ ንምስሓብ ብሓሙስ ዘካየዶ ምድማጽ፡ ብድሕሪ`ቲ ኣብ 1973 ዝተደንገገ ሕጊ ስልጣን ኲናት [ዎር ፖወርስ ኣክት] ዝተወስደ ውሳነ ናይ ፈለማ`ዩ። ሓደ ሓደ ኣባላት ባይቶ ሰልፊ ሪፐብሊካን ድማ ንፕረሲደንት ትራምፕ ዕሽሽ ብምባል፡ ምስ ኣባላት ሰልፊ ደሞክራትስ ሓቢሮም እቲ ውሳነ 56 ብ41 ድምጺ ንኽሓልፍ ተሓባቢሮም። ምንጪ ስእሊ, Reuters መግለጺ ስእሊ, መሓመድ ቢን ሰልማንን ዶናልድ ትራምፕን እቲ ቀያዲ ዘይኮነ ውሳነ ባይቶ ኣሜሪካ፡ ፕረሲደንት ትራምፕ ብዘይካ`ቶም ንእስላማውያን ጥሩፋት ንምጥፋእ ተዋፊሮም ዘለዉ፡ ኩሎም ኣብ የመን ዘለዉ ወተሃደራት ኣሜሪካ ስሒቡ ከውጽኦም ይጠልብ። እቲ ሰኔት ብድሕሪ`ዚ ንወራሲ ዓራት ልኡል መሓመድ ቢን ሳልማን ብቕትለት ጋዜጠኛ ዋሺንግቶን ፖስት ጀማል ኻሾግጊ፡ ንግስነት ሱዕዲ ነቶም ኣብ`ቲ ቅትለት ዝተሳተፉ ብሓላፍነት ክሓትት ድማ ጸዊዑ። ኣብ ዝሓለፈ ወርሒ፡ ኣሜሪካ ንነፈርቲ ኲናት ስዑዲ ዓረብ ነዳዲ ምምላእ ኣብያ። እዚ ናይ ሕጂ ውሳነ ባይቶ ኣሜሪካ ድማ ኣብ ግብሪ ዝውዕል ነይሩ እንተዝኸውን፡ እቲ ዝተኸልከለ ምምላእ ነዳዲ ነፈርቲ ኲናት ሱዕዲ ዓረብ ዳግማይ ከይጅመር ዝእግድ ምኾነ ነይሩ። እዚ ውሳነ ባይቶ ሕጊ ክኸውን ይኽእል`ዶ?
